[{"text_idx": "#000001", "text": "Ilmaolude to\u0303ttu, mis ei luba Premium liiga hooajaga startida plaanipa\u0308raselt, peetakse eeloleval pu\u0308hapa\u0308eval ko\u0303rgliiga avavoor planeeritud vo\u0303o\u0303rsilma\u0308ngu asemel Paide Linnameeskonna kodukohtumisena: vo\u0303o\u0303rustame Narva Transi 5. ma\u0308rtsil kell 14.00 Paide kunstmurustaadionil."}, {"text_idx": "#000002", "text": "Et Narva Trans ei ole vo\u0303imeline tagama ma\u0308ngu pidamiseks vajalikke tingimusi Fama staadionil, otsustati kohtumine u\u0308le tuua Paidesse ning muuta Linnameeskonna koduma\u0308nguks."}, {"text_idx": "#000003", "text": "Hooaja esimesel koduma\u0308ngul tervitame teid tasuta kuma tee ja pehmete istumisalustega ning meeskond toob kodulinna inimestele vaatamiseks kaasa mo\u0308o\u0308dunud na\u0308dalavahetusel Tallinnas vo\u0303idetud Eesti Superkarika, mis pannakse kogu ma\u0308ngu ajaks staadionile va\u0308lja, et iga soovija saaks seda vaadata, katsuda ja sellega pilti teha."}, {"text_idx": "#000004", "text": "Pileti kohtumisele saad mugavalt osta Piletitaskust, KLIKI SIIA! Piletitaskust ostetud piletiga staadionile tulles ei pea sa seisma ja\u0308rjekorras ning saad staadionile siseneda kiirelt ja mugavalt eraldi sissepa\u0308a\u0308su kaudu, et siis otse tribu\u0308u\u0308nile, puhvetisse vo\u0303i karikat imetlema suunduda!"}, {"text_idx": "#000005", "text": "Tule oma meeskonnale kaasa elama, vo\u0303tame u\u0308heskoos hooaja esimesest koduma\u0308ngust ka esimese vo\u0303idu!"}]